Source: http://politeia.org.ro/stiri-revista-presei/revista-presei-13-ianuarie-ghita-penalul-si-memoria-lui-selectiva/51497/
Timestamp: 2018-09-23 15:47:21+00:00

Document:
Revista Presei – 13 ianuarie. Ghiță penalul și memoria lui selectivă | PoliteiaWorld
Home » Stiri / Revista Presei	» Revista Presei – 13 ianuarie. Ghiță penalul și memoria lui selectivă
Revista Presei – 13 ianuarie. Ghiță penalul și memoria lui selectivă
13/01/2017 Autor Cetatean Categorii: Stiri / Revista Presei
Buna dimineata intr-o zi de vineri, 13 ianuarie. Vremea se va încălzi în toate regiunile, iar în cele intracarpatice valorile termice vor deveni predominant pozitive, informează ANM. Astfel, temperaturile maxime se vor încadra între -5 şi 5 grade, mai ridicate în Dealurile de Vest până la 7…8 grade, iar cele minime vor fi cuprinse între -9 şi 3 grade. În regiunile vestice, nordice şi centrale cerul va fi mai mult noros şi vor fi precipitaţii mixte, ce vor determina, local şi temporar, depuneri de polei, iar în nord-vest se vor cumula local 20…25 l/mp. La munte vor predomina ninsorile şi, mai ales pe creste, vântul va sufla tare, vor fi rafale de 70…80 km/h şi zăpada va fi viscolită şi spulberată. În celelalte regiuni, cerul va fi temporar noros, iar precipitaţii mixte favorizând poleiul se vor semnala mai ales în cursul nopţii, local în Oltenia şi izolat în rest. Intensificări temporare ale vântului, cu viteze de 50…65 se vor mai semnala în vestul teritoriului şi pe litoral, iar în sudul Banatului se vor depăşi, trecător, 70 km/h. În regiunile extracarpatice, dimineaţa vor fi condiţii de ceaţă, asociată izolat cu chiciură. Bucuresti: vremea se va încălzi, valorile termice urmând a se situa în jurul celor normale pentru această perioadă; maxima va fi de -1…0 grade, iar minima de -6…-4 grade. Cerul va fi variabil, cu unele înnorări spre sfârşitul intervalului. Vântul va sufla slab până la moderat. Dimineaţa vor fi condiţii de ceaţă şi chiciură.
Scandalul Coldea – adevarurile care trebuie spuse. Reactia institutionala a SRI in cazul acuzatiilor lansate de Sebastian Ghita la adresa generalului Florian Coldea, ancheta interna si suspendarea prim-adjunctului SRI pe durata ei mi se par absolut corecte. Prejudiciul de imagine este mare si el nu vizeaza doar un om, ci o intreaga institutie. Iar mentinerea suspiciunilor nu poate decat sa accentueze acest prejudiciu. Nu este insa un moment fara precedent. In 2007, in urma scandalului “biletelul”,declansat de Mircea Geoana, prim-adjunctul Coldea a fost suspendat, anchetat, iar atributiile sale au fost preluate de directorul de atunci, George Maior. Asadar, este esential ca achenta interna sa clarifice fara fisuri cateva aspecte de baza: 1. A platit Sebastian Ghita vreun serviciu pentru generalul Coldea si familia acestuia? Pentru ca, fiind vorba despre un om de afaceri care a avut contracte cu SRI, un asemenea cadou ar reprezenta o problema majora. Sebastian Ghita nu a adus probe clare ca ar fi platit ceva pentru familia Coldea, lasand doar sa se inteleaga asta. Ramane de vazut daca generalul Coldea va putea face dovada vreunei plati si, daca da, care e cuantumul acesteia, daca se incadreaza in bugetul accesibil conform veniturilor care se regasesc in declaratiile sale de avere. Potrivit comunicatului SRI vedem ca “sunt analizate toate circumstantele prezentate public, precum si documentele puse la dispozitie de general-locotenent Florian Coldea”. Deci pare ca dl Coldea a adus niste acte in aparare si faptul ca nu a demisionat poate fi o forma de respingere a acuzatiilor aduse de Ghita. 3. Ce are de spus George Maior, fostul director al SRI, despre toate aceste chestiuni? La cate dintre intalnirile invocate de Sebastian Ghita a fost prezent, poate chiar le-a initiat? Sunt raspunsuri pe care le consider importante avand in vedere ca, in mod poate straniu, dl Maior a fost cumva decupat, poate chiar la propriu, din povestile si pozele lui Sebastian Ghita, desi relatia acestuia cu fostul director SRI este una de notorietate.Integral pe Ziare.com
Cine l-a creat pe Sebastian Ghiţă. Fostul parlamentar controla SRI, luându-i banii pe persoană juridică. O întrebare la care, totuși, nu există un răspuns oficial este dacă Sebastian Ghiță aparține Serviciului Român de Informații sau nu. Cu alte cuvinte, dacă este ofițer (acoperit sau nu), colaborator sau orice altceva în relație cu SRI. Un document publicat de mai multe surse în prima parte a anului 2015 sugerează o legătură clară a acestuia cu serviciul menţionat. Este vorba de o declarație semnată olograf de către fostul deputat din Comisia de control a SRI, dar și de o autobiografie scrisă cu propria sa mână de Ghiță (ambele datate august 2004). Este neclar, însă, cărei instituții îi erau destinate cele două documente. Unele surse au afirmat că declarația și autobiografia au ajuns la SRI, deci Ghiță ar fi ofițer al acestui serviciu. Dar altele au opinat că destinatarul celor două acte ar fi fost ORNISS, deci instituția care emite certificate care dau posibilitatea consultării unor documente confidențiale. Într-un interviu pentru Hotnews.ro, Sebastian Ghiță a admis că îi cunoaște atât pe Dumitru Păltânea (fost șef SRI Prahova, condamant penal),dar și pe Gioni Popescu (fost adjunct SRI), dar a pretextat că i-a întâlnit în situații pur aleatorii. Integral pe Romania Libera
Mobilizare masivă în estul Europei. Trupe şi arme americane intră în Polonia. Militari americani intră în Polonia şi îndeplinesc astfel un vis al locuitorilor acestei ţări încă de la căderea comunismului, în 1989, de a avea trupe din Statele Unite pe teritoriul lor, ca măsură de disuasiune faţă de Rusia, relatează AP şi BBC, citate de news.ro. Vehicule şi militari americani în ţinută de camuflaj au trecut miercuri frontiera din Germania în sud-vestul Poloniei pentru a ajunge la baza Zagan (vest). Statele Unite şi alte state occidentale au efectuat exerciţii pe flancul de est al NATO, însă această mobilizare americană va fi prima desfăşurare continuă a unui aliat NATO în regiune. În pofida festivismului, acest moment istoric este umbrit de îngrijorări cu privire la faptul că această consolidare a securităţii ar putea să fie subminată de opiniile pro-Kremlin ale preşedintelui ales Donald Trump. Polonia şi ţările baltice sunt îngrijorate de agresivitatea de care Rusia a dat dovadă în Ucraina şi Siria. Peste 80 de tancuri de luptă şi sute de vehicule blindate au sosit deja în Germania şi sunt trimise, în prezent, către Europa de Est, pe drumuri şi cu trenul. Integral pe Adevarul
Oficial european: MCV nu va fi ridicat în 2017. S-au făcut progrese, dar şi paşi înapoi. Secretarul general adjunct al Comisiei Europene, Paraskevi Michou, a declarat joi că Mecanismul de Cooperare şi Verificare (MCV) nu va fi ridicat anul acesta şi că raportul pe anul 2016 arată că s-au făcut progrese, dar şi paşi înapoi. Reacţia vine după ministrul Justiţiei, Florin Iordache, a declarat că România „prezintă toate condiţiile” pentru înlăturarea Mecanismului, întrucât şi-a îndeplinit toate obiectivele pe care şi le-a proiectat în cei zece ani de activitate. „Anul acesta nu va fi ridicat (Mecanismul de Cooperare şi verificare-n.r.). Noi vom prezenta raportul MCV pentru anul 2016 şi am stabilit să cooperăm pentru etapa următoare, anul următor”, a declarat secretarul general adjunct al Comisiei Europene la Parlament, întrebată dacă MCV va fi ridicat anul acesta. Ea a afirmat că le-a cerut parlamentarilor să continue progresele şi să acţioneze în direcţia finalizării MCV, însă acest lucru depinde de Guvern şi de Parlament, instituţii care pot “să accelereze”, „să meargă în direcţia corectă”. „Am venit să văd noul Guvern, Parlament. Suntem în faza de finalizare a raportului MCV. Am venit să transmit mesajul că raportul va fi finalizat cel mai probabil luna aceasta. Am venit să spun că trebuie să continuăm progresele făcute. Anul acesta ne uităm la ultimii 10 ani, la lucrurile bune şi rele care s-au întâmplat. Progres există, dar trebuie să vedem ca acesta continuă şi le-am cerut reprezentanţilor (parlamentarilor-n.r.) să lucrăm împreună, dar ceea ce Comisia şi preşedintele Juncker vor să vadă este se acţioneze în direcţia finalizării MCV, dar asta depinde de Guvernul României şi de acest foarte frumos Parlament ales democratic, să accelereze, să meargă în direcţia corectă, care nu este reversibilă, care merge doar înainte, nu înapoi”, a mai spus Paraskevi Michou. Integral pe Gandul
Seful CCR se plange de presiunea publica dupa sesizarea Avocatului Poporului privind penalii din Guvern. Presedintele Curtii Constitutionale (CCR), Valer Dorneanu, a declarat, joi, ca sesizarea Avocatului Poporului in ceea ce priveste legea care nu le permite celor condamnati penal sa fie membri ai Guvernului este “o speta foarte complicata” si ca, din acest motiv, nu s-a stabilit inca un termen de judecata. “E o speta foarte complicata, pentru ca are o incarcatura politica si o presiune mediatica extraordinara, nu deoarece continutul ei ar fi foarte complicat. Este si asa, dar este complicata mai ales prin reverberatiile pe care opinia publica le creeaza in jurul acestei chestiuni”, a declarat Valer Dorneanu. Presedintele CCR a mai spus ca a cerut puncte de vedere de la Senat, Camera Deputatilor si Guvern, pe care inca nu le-a primit. “Dupa ce le vom primi si dupa ce judecatorul raportor va redacta raportul, va pot spune care e termenul (de judecata – n.red.) “, a precizat el. De asemenea, Valer Dorneanu a mai precizat ca speta este complicata si prin prisma presiunilor opiniei publice, pe care el le simte ca “se rasfrang” inclusiv asupra sa, deoarece a semnat Legea 90/2001 in calitate de presedinte al Camerei Deputatilor. “A facut parte din vreo o mie de legi pe care le-am semnat, obligat fiind ca presedinte sa semnez proiectele de legi care au fost adoptate”, a explicat Valer Dorneanu. Intrebat daca asta nu il face incompatibil sa se pronunte in aceasta speta, Valer Dorneanu a negat. “Nu, nu exista institutia recuzarii si a incompatibilitatii la CCR”, a precizat el. Legea 90/2001, care interzice persoanelor condamnate penal sa fie membri ai Guvernului, a fost atacata la CCR de catre Avocatul Poporului pe 5 ianuarie, in contextul in care Liviu Dragnea, condamnat la 2 ani de inchisoare cu suspendare, nu a putut ocupa functia de premier din cauza ei.Integral pe Ziare.com
Amintirile lui Andrei Pleşu, despre Mineriadă: „Deciziile se luau într-un Executiv restrâns”. Procurorii militari au continuat joi audierile în dosarul „Mineriada”. Scriitorul Andrei Pleşu, ministru al Culturii în timpul evenimentelor din iunie 1990, a dat joi o declaraţie de martor în acest dosar. Fostul demnitar a declarat că problema minerilor nu a fost discutată atunci în şedinţele de Guvern, deciziile fiind luate într-un cerc restrâns, iar el a încercat să organizeze un dialog între protestatarii din Piaţa Universităţii şi Ion Iliescu. Pleşu a spus că a aflat de venirea minerilor la Bucureşti când se ducea spre Ministerul Culturii, pentru că maşina sa a fost oprită şi percheziţionată de aceştia, iar el a fost legitimate. Ulterior, a fost lăsat să plece. „Eu am povestit experienţa pe care am avut-o şi anume că evenimentul a avut consecinţe extrem de dramatice pentru România de atunci”, a declarat Pleşu. Acesta a adăugat că nu avea „un contact frecvent” cu preşedintele Ion Iliescu ca să poată spune care era atunci atitudinea acestuia şi că, din ce îşi aminteşte, nu a fost o discuţie în Guvern în care să fie discutată problema minerilor. „La şedinţele de guvern participam, dar lucrurile de ordin imediat, organizatoric, nu se discutau în Guvern. Am spus şi domnului care m-a interogat că eu nu-mi aduc aminte să fi participat la o şedinţă de guvern în care problema minerilor să se fi discutat cu adevărat. Mi-am imaginat că există un fel de executiv restrâns, făcut de oamenii direct responsabili şi care luau decizii”, a precizat Pleşu. Integral pe Adevarul
Dublu discurs la ministrul justitiei, Florin Iordache. Una spune publicului din Romania, cu totul altceva oficialilor UE despre “coerenta legislatiei”. Ministrul Justiei, Florin Iordache, se contrazice de la o zi la alta pe tema coerentei legislatiei. Una spune pentru publicul intern, alta pentru oficialii UE. Dupa intalnirea de marti cu sefa DNA, ministrul Iordache a declarat ca a constat ca “avem nevoie de o legislatie coerenta”, pledand astfel pentru modificari la Codurile Penale si la legile justitiei. Dupa intalnirea de joi cu reprezentanta Comisiei Europene, acelasi Florin Iordache si-a motivat dorinta de a ridica MCV inca din acesta an inclusiv cu argumentul ca “avem o legislatie coerenta”. Ministrul justitiei dupa intalnirea de marti cu procurorul sef DNA, Laura Codruta Kovesi: “Toata lumea a exprimat disponibilitatea ca impreuna cu reprezentantii Ministerului Justitiei sa modifice si armonizeze legile care dau nastere unei justitii incomplete. Am constatat ca avem nevoie de o legislatie clara, concisa, coerenta”. Ministrul Justiei dupa intalnirea de joi cu secretarul general adjunct al Comisiei Europene, Paraskevi Michou: . “In Romania avem un stat de drept functional si avem destule garantii ca nu este necesar un mecanism de cooperare si verificare”, a afirmat Iordache, sustinand ca “avem o legislatie coerenta si institutii care functioneaza independent”. Stirea, pe Hotnews
CSM: O inițiativă legislativă privind răspunderea magistraților este inoportună. Plenul Consiliului Superior al Magistraturii (CSM) a adoptat, în şedinţa de joi, 12 ianuarie 2017, un punct de vedere privind independenţa sistemului judiciar din perspectiva răspunderii materiale a magistraţilor şi a independenţei financiare.”Consiliul Superior al Magistraturii înţelege să-şi asume un program de măsuri pe întreaga perioadă a mandatului de 6 ani, care să fie urmărit cu consecvenţă şi realizat în spirit de coeziune între membrii săi. Dintre obiectivele urmărite, într-o primă etapă, se impune exprimarea unei poziţii referitoare la independenţa sistemului judiciar din perspectiva răspunderii materiale şi a independenţei financiare”, se arată într-un comunicat al CSM.”Independenţa justiţiei reprezintă o componentă esenţială a statului de drept, în care cele trei puteri – legislativă, executivă şi judecătorească – trebuie să fie într-un permanent echilibru, dat tocmai de egalitatea ce există din punct de vedere constituţional”, menţionează comunicatul.Consiliul subliniază că legislaţia actuală reglementează răspunderea magistraţilor sub o triplă formă: disciplinară, penală şi civilă (materială), astfel că nu este necesară adoptarea altor dispoziţii legale privind aceste aspecte. “O altă reglementare, care nu îşi găseşte corespondentul în forme similare de răspundere a membrilor celorlalte două puteri în stat, cea legislativă şi cea executivă, reprezintă în sine o perturbare a echilibrului dintre acestea, cu grave consecinţe pentru buna funcţionare a societăţii”, informează documentul citat. Integral pe Capital
În absenţa reprezentanţilor societăţii civile, CSM renunţă la transparenţă. Printre cei care fac parte din noul CSM, sunt nume controversate: procurorul Sima, care a susținut ca interceptările să se facă sub autoritatea Parlamentului, și judecătoarea Mariana Moț, moașa copilului lui Bercea Mondial. Forul care garantează independenţa justiţiei a decis să nu mai permită accesul jurnaliştilor la dezbateri.Noul Consiliu Superior al Magistraturii (CSM) a luat o decizie scandaloasă, în absența reprezentanților societății civile: nu mai transmite online, în direct, ședințele forului, astfel că de acum este secretizat modul în care se iau deciziile care privesc administrarea Justiției, criteriile și condițiile în care se fac promovările pe funcții sau se dau sancțiuni.Din CSM trebuie să facă parte și doi reprezentanți ai societății civile, aleși de Senatul României. Senatorii au ignorat, însă, legea și nu i-au numit pe aceşti reprezentanți, deși candidaturile au fost depuse de cel puțin trei luni.Secretizarea ședințelor CSM vine în contextul în care transparența decizională a fost una din condițiile impuse prin Mecanismul de Cooperare și Verificare al Comisiei Europene. Pentru transparentizarea deciziilor CSM și a concursurilor de promovare la Înalta Curte, Uniunea Judecătorilor din România a declanșat un protest prelungit în 2010, anul electoral pentru magistrați. Atunci, au câștigat locuri în CSM magistrații care au promis transparență și independență totală. Ca urmare, după preluarea mandatului de șase ani s-a început și transmiterea în direct a ședințelor Consiliului Superior al Magistraturii. Consecința: eliminarea deciziilor CSM în interesele unor grupuri oculte. Prin eliminarea transparenței se revine la situația inițială, a ocultării modului în care se iau deciziile. Integral pe Romania Libera
26 Raspunsuri la Revista Presei – 13 ianuarie. Ghiță penalul și memoria lui selectivă
DanSu13/01/2017 at 09:40
Sunt de acor cu ei, in privinta legilor raspunderii magistratilor (303/2004). Stiu ca pare nepopular, dar face sistemul mai previzibil, sub aspectul obiectivitatii judecatorilor. Daca cineva reuseste sa dovedeasca faptul ca a existat o eroare judiciara – art. 96, petentul se adreseaza statului – pentru ca acesta prin sistemul lui juridic stabilit a facut eroarea. Daca eroarea a fost facuta cu rea-credinta sau grava neglijenta, statul se indreapta asupra judecatorului respectiv. Dar judecatorul neglijent sau rau-voitor – e parte a sistemului, statul insusi (ca entitate) fiind vinovat ca cineva neglijent sau rau-voitor a fost promovat la functia asta. Vorba lui Vantu : “Intariti-va statul”. Va amintesc ca spetele la CEDO au fost castigate pe proceduri (imbecile) /legislatie ce incalca drepturile omului sau conditii din puscarii. Nici una nu e reprosabila juzilor, ci legislativului. Daca un judecator constata ca o prevedere e imbecila – poate cel mult trimite la CCR pt. verificarea constitutionalitatii, dar nu poate hotara impotriva legii – cat timp aceasta este in vigoare. In ansamblu – statul e de vina. Reau-credinta si neglijenta – sunt alta problema si, conform normalitatii, sunt supuse si ele probatiunii.
Exista doua aspecte contradictorii in comportamentul CSM.
1. Primul, avand in vedere consideratiile de mai sus – cel mai important lucru este ca CSM a atras atentia ca la celelalte puteri (legislativ si executiv) nu exista prevederi echivalente. As sublinia legislativ. In numele unei suveranitati a parlamentului (neconstitutionala – dar prezenta in fapt) – legiuitorul nu raspunde sub nici o forma de actele sale. Nici in cazul relei-credinte nici in cel al gravei neglijente. Atatea legi evident facute cu rea credinta – si nu exista nici o forma de a trage la raspundere nici pe initiator nici pe votaci. Vezi exemple cu alocari financiare – fara precizarea finantarii. Daca nici in aceste cazuri nu este rea-credinta – a initiatorului si grava neglijenta a votacului de partid – insemna ca vorbim alta limba. O.K. – care ar fi raspunderea penala sau civila atrasa? Niente-Nada-Nimic. Parlamentul e suveran (apud TariceanuPonta&Andone&Complicii). E complet neconstitutional (“Nici un grup şi nici o persoană nu pot exercita suveranitatea în nume propriu.”), dar va intreb – care e pedeapsa pt. asa o incalcare? Haita jigodiilor penale este suverana in continuare. Hauuuuuuuuuuu!
2. Hotararea CSM de a deveni mai netransparent – arata o tendinta ingrijoratoare. Arata printre altele ca nu din considerente de principiu apara ei punctul de vedere de mai sus, ci din considerente de casta. Ca tot mai saream noi la gatul lui Daniliet – mai bine sa gresesti – cu buna intentie – si vede toata lumea ce, cand si de ce ai gresit, sau o faci pe ascuns lucrurile si nimeni nu va putea sti cand si de ce, dar toata lumea va vedea ce ai gresit (de obicei cand e prea tarziu)?
Cetatean13/01/2017 at 10:02
dan, salut, perfect de acord cu tine. Statul, adica politicienii de fapt, vor sa traga la raspudnere judecatorii pentru deficientele legislatiei pe care le voteaza….oare judecatorii?
Cetatean13/01/2017 at 10:15
lasa, Dane, ca ne-am rascumparat greseala cu varf si indesat, domnul judecator o poate confirma 🙂
mar13/01/2017 at 10:11
Generalul iarnă face opoziție și obstrucție! Este decis sa-i facă praf pe analfabeții cu pretenții de conducători. Din nefericire, opoziția adevărată este inexistentă iar cea firavă stă la căldurică. Aveau muniție din plin în ultima perioadă, care putea fi valorificată. Preferă să stea cu gura căscată la cespune un penal fugar și să-și dea cu părerea prin studiourile scatofage.
intamplator13/01/2017 at 10:35
1. daca e adevarat ce sustine guitza-deocamdata nu exista confirmari- cine pe cine controla? guitza pe dl coldea sau dl coldea pe guitza?
probabil ca sunt niste reguli-chiar si la nivel de sef mare-sa se anunte deplasarile…nu “ii vine” ditamai sefului de serviciu secret sa plece -chiar si in concediu-in strainatate de capul lui…mai ales cu un -cel mai probabil-informator
multe lucruri miros urat in afacerea asta/ori dl coldea este in inconstient infumurat ori e un “set up” si dl coldea s a purtat ca ultimul prost ori e o inscenare grosolana
2. dl coldea coordona si controla activitatea”sensibila” a sri.. pare in neregula ca directorul sa preia controlul acestei activitati
depemures13/01/2017 at 10:42
de acord cu Dvs. Ziceam ca ar trebui cumva demilitarizat ( e ) serviciile secrete,exceptie cel al armatei. Afacerea aceasta miroase foarte urat; inevitabile semne de intrebare la aliati. Si sa nu uitam ,la 12.00 declaratii de la Cotroceni. KWJ ,poata sa-si inceapa mandatul de adevarat Presedinte.
zigzag13/01/2017 at 10:55
“mai ales cu un -cel mai probabil-informator ” .. informator al cui ? :))))
poate dl coldea s a infiltrat adanc in toata reteaua contactelor black cube .
poate :)) .
oricum nu conteaza . a fost prea nesimtit sa salte niste “bieti IT-isti” ( care in loc sa se ocupe cu IT ul , se ocupau cu vatamarea unui functionar roman – conform declaratiilor celor care si au recunscut vina in fata instanta si au scapat .. moca , 2 ani cu suspendare ) .
la vremea respectiva .. recomandam sa incerce cineva sa faca cu procurorul sef din Israel ceea ce fac slugoii , veniti cu know how-ul ” , cu justitia si serviciile secrete din Romania . dar am primit recomandarea . sa tac :)) .
bine ca a plecat nea Coldea .
sa plece toti , Kovesi , Bogdan etc si pitapalacii sa rasufle usurati .
s-a dat startul la “inzestrarea” armatei si banii se duc unde trebuie .
lumea ar trebui sa fie multumita .
intamplator13/01/2017 at 11:01
eu continui sa cred ca e vorba de un setup
oricum dl coldea nu se putea amesteca cu unul ca guitza;la nivelul dansului ai pretentii
chestia ca dl coldea “s a infiltrat” e subtire…nu e “agentul x” e ditamai sef al sri…
hai s o lasam pana se lamuresc lucrurile
zigzag13/01/2017 at 11:06
o lasam , oricum nu mai conteaza . treaba a inceput ca pe vremea lui tataia ilici : https://www.flightglobal.com/news/articles/aeronautics-wins-romanian-uav-contest-433122/
la licitatia asta a participat si firma lui ghita , ca paravan contra celor de la Lockheed Martin ( ca tot is aliatii nostri dar .. cand e sa cumparam …mai bine luam luam de la aia , nu ? :)) ) . poate ghita .. o fi prin vreun sediu de-al lor . cine stie 😀
mar13/01/2017 at 11:02
Hm, ai pus degetul pe rana. Cine pe cine a controlat, dar mai ales sponsorizat si infiltrat.
Sa ne gandim la aplaudacul si colegul de partid al ”sublimatului național”, care ieri a intrat in sevraj de bucurie. Cum se intampla ca toate se intampla in Republica Ploiești? Ce s-a mai intamplat cu evaziunea uriașă de la LUk și cu nenii aia care aveau interzis la deplasari? S-a cam așezat praful pe doasrea.
zigzag13/01/2017 at 11:09
Buna , ce sa se intample ?
Contactele si au facut datoria , ca doar n au primit degeaba sponsorizari in campaniile electorale . Cat despre republica Paltanea-fsb-ploiesti .. e jale .
A A13/01/2017 at 11:05
M-ar mira Codlea sa rezulte ca un incompetent. Cum naiba in timpul exercitarii mandatului sau au cazut atatea capete de porci jefuitori (Gitza included) praduind fara stinghereala pe aici si incercand sa loveasca in apartenentele occidentale ale Romaniei? In Romania coruptia, jaful si distrugerile economice reprezinta maniera avansarii estului toxic catre vest; nu-i normal “sa cada” unul din factorii care a demontat permanent aceasta avansare.
zigzag13/01/2017 at 11:12
Daca era incompetent .. il faceau general cu 14 stele / nu-l mazileau in direct la statiile tv kantoriste . , salut .
A A13/01/2017 at 11:14
Corect. Asa-i aici la neamul asta.
cedric13/01/2017 at 10:55
azi era ziua de nastere a lui Theophyle.
Sa-i dedicam un gand pios si o rugaciune pentru sufletul lui mare, de roman adevarat!
mar13/01/2017 at 11:18
Un om deosebit si un suflet mare, o rara avis pe acest pamant. RIP!
Observator13/01/2017 at 11:47
Nu stiam ca azi era data nasterii lui Theophyle… Ma pregatisem sa-l cunosc personal si sa-i povestesc ce mai stiam si eu despre tara asta dar destinul a vrut altceva. Un gand bun pentru tot ce a insemnat el aici, pe pamant.
Cetatean13/01/2017 at 12:59
un gand pios, draga cedric! Acum cativa ani vorbeam cu el si il felicitam, azi ne amintim de el cu inima stransa..asa a vrut Dumnezeu, care are socotelile Lui!
Sare'n Ochi13/01/2017 at 11:15
Mulți ani în suflet și memorie, Theo!
Cetatean13/01/2017 at 12:56
@sare, multumim mult, asa este, azi ar fi fost ziua iubitului Theo, un gand pios pentru el!
PS Nu stiu de ce intri la moderare, am puricat lista neagra, nu esti pe ea 🙁 ma mai uit odata!
mar13/01/2017 at 11:31
”socialiştii români ştiu o treabă sigură: un om needucat nu are îndoieli, întrebări, aspiraţii – el vrea o bucată de carne, una de pâine şi un pic de circ. Dacă eşti în stare să ţii lumea ocupată cu asta, câştigul partidului e pe termen lung, poţi s-o dai în mă-sa de ţară.”
http://www.romanialibera.ro/opinii/comentarii/tanguieli–protocol–potol–cistita—opinie-438039
DanSu13/01/2017 at 12:53
Iar buna ziua pe aici 🙂
Nu prea m-ati vazut/auzit comentand prestatiile lui ghita, decat probabil in registrul ironic (cu Ghita asteptat la portita – ma rog Poarta-Veche). Am motive intemeiate sa nu o fac altfel.
Crede cineva ca exista un serviciu secret pe lumea asta (nu doar secu’ sau KGB) , care nu are foarte foarte multi scheleti prin debarale? Poate cineva sa-mi numeasca un serviciu curat, spalat si devreme-acasa? Sunx peste 100 de tari, toate cu serviciile si serviutele sale, nici macar 1%? 👿 . Credeti ca un “Ghita” din USA, sau Franta sau Anglia, ar avea altceva de spus decat exact ce spune Ghita al nostru traco-daco-geto-latin? Ca nu e chiar in regula, e adevarat, dar de obicei serviciile astea au cam rolul unei vidanje, ori nu prea poti ridica rahatul din drum apucand-ul de partea curata. Nici serviciul de golit haznale nu e chiar de apreciat, dar cineva cam trebuie sa o faca, iar acel cineva nu va mirosi a apa de colonie. Practic avem afirmatiile unui urmarit penal (lasati povestea cu acoperit/descoperit – ca tot in rahat este) contra afirmatiile unui servici despre care, char daca nu stim, cam banuim ca umbla prin haznale. Dezvaluirile lui Ghita mie imi seamana mai mult cu un santaj la anumite persoane, decat ca mari dezvaluiri. Si acum in SUA, este mare taraboi cu niste casete in care Trump a fost filmat ajutand cateva prostituate sovietice sa-si practice meseria. Probabil, cei oripilati de aceste dezvaluiri formidabile, traiesc undeva la o manastire izolata din Himalaia si au jurat pe castitatea lor. In plus lucrurile sunt absolut surprinzatoare: cum adica, un multimilionar (cast prin vocatie) in vizita la Moscova (orasul bisericilor si a abtinerii sexuale), se intalneste cu prostituate (altfel fecioare caste) in camerele de hotel (locuri de meditatie si curatire sufleteasca). Doamne ce grav, ce oroare, ce neasteptat?
Uite asa si vine Ghita si povesteste ca ce si cum in curvasaraia politica si serviceasca.
“Serviciile conduc tara”- o alta sintagma absolut aberanta. De parca serviciile l-au obligat pe Constantinescu sa se bage in rahat cu afecerile lu’ odrasla, l-au pus pe Luca si Vantu sa-si jefuiasca angajatii, pe Nastase sa-si comande bibelouri chinezesti pe mita ascunsa de consiliul spalarii banilor. Probabil t-ot serviciile i-au dictat lui Tariceanu continul biletelului roz, lui Udrea cum sa-i pape averea lui Cocos si sa ia procente din mita lui Pinalti. Tot serviciile l-au pus pe Basescu junior sa se incurce cu tiganii, sau lui Ponta i-au scos caietel de notite in fata sa copieze dupa ele. Tot serviciile bata-le vina, au scos elctorii morti din cimitire si au angajat-o pe Bombonica, s-au i-au furat mintile (cat mai avea) lui Sova si i-a imprumutat bani lui Ciorbea. Bre … a dreak servicii – atat de diabolice, atat de inteligente, atat de harnice – ca te mira ca mai misuna spioni rusi si agenti secreti mosad si unguri care vorbesc intre ei romaneste (cum sa traga clapa la ISI-isti) prin tara noastra. Totul e regizat de SRI.
Baieti, Ghita si cei ce anchetati elucrurbatiile lui Ghita – tocmai i-atui taiat macaroana la SRI – ca nu face anchete penale si nici sa stea cu urechea lipita de casca. Serviciile s-au cam opus la treaba asta – dar nu le-a iesit. Adica nu le-a iesit cum doreau ei, pentru ei ca institutie – si voi vindeti gogosi ca toate celelalte i-au iesit?
Paganel13/01/2017 at 13:04
Cetatean13/01/2017 at 13:10
http://politeia.org.ro/editoriale/haita/51516/
Tzepelica13/01/2017 at 13:16
Theophyle a fost un om cu totul special.
A plecat mult prea devreme, aveam nevoie de el.
Ne lipsesti, drag prieten…
mayausa13/01/2017 at 18:16
Un gand pios pentru un prieten cu totul special!
Revista Presei – 12 ianuarie. Sorin și Bugetul. Comédie pesedistă! »

References: CCR 
 CCR 
 CCR 
 CSM 
 CSM 
 CSM 
 CSM 
 CSM 
 CSM 
 CCR 
 CSM 
 CSM